Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 235

12. Fejezet LAKÓTEREK 12.01. cikk Általános rendelkezések 1. Azokon a hajókon, amelyeken állandó személyzet van elõírva és jelenlétére a munkaidõ után is szükség van, legalább a minimális személyzet részére, lakóteret kell kialakítani. 2. A lakótereket úgy kell méretezni, berendezni, és felszerelni, hogy megfeleljenek a hajón tartózkodó személyek biztonságára, egészségvédelmére, és kényelmére vonatkozó követelményeknek. Megközelítésük könnyû, és biztonságos kell legyen, a hideg és a meleg ellen megfelelõ szigeteléssel rendelkezzenek, beleértve azokat a folyosókat is melyek a hajónak lakóteret kiszolgáló részén vannak. A padlót, a falakat, és a mennyezetet olyan kivitelben kell elkészíteni, hogy tisztításuk könnyû, a padló csúszásmentes legyen, a felületek burkolatai nem lehetnek károsak az egészségre. 3. A fejezet elõírásai alól a szemlebizottság felmentést adhat, amennyiben a hajón tartózkodó személyek elhelyezését, biztonságát, egészségvédelmét, és kényelmét más egyenértékû módon biztosítják illetve, ha a lakótereket a személyzet azon tagjai használják, akiket nem a hajó üzemének ellátására alkalmaznak. 4. A szemlebizottság a hajó üzemeltetési módjára vagy a hajóüzem fajtájára vonatkozó korlátozásokat, ha azokat a 3. pont szerinti eltérések szükségessé teszik, a hajóbizonyítványba bejegyzi. 12.02. cikk A lakóterek építési követelményei 1. A lakóterek zárt ajtók mellett is megfelelõ szellõzéssel rendelkezzenek, továbbá a társalgók, a háló helyiségek, és a konyha természetes megvilágítást kapjon, ablaka lehetõség szerint a hajón kívülre nézzen. 2. A lakótér a fedélzetre nyíló folyosón keresztül legyen elérhetõ. Ha a lakótéri bejáratok nem a fedélzet szintjén vannak, és a magasságkülönbség 0,3 m, vagy több, akkor lépcsõt kell beépíteni. 3. A lakóteret kollíziós válaszfal mögött kell elhelyezni, és amennyiben lehetséges a fedélzet felett. A hajóorrban a padló szintje nem lehet 1,2 m-nél mélyebben a legnagyobb bemerülés síkja alatt. 4. A társalgók, és a hálóhelyiségek legalább két, egymástól távol lévõ kijárattal rendelkezzenek, amelyek menekülõ útként is szolgálnak. Az egyik kijárat vészkijáratként is kialakítható. Ez nem vonatkozik azokra a helyiségekre, amelyek kijárata közvetlenül a fedélzetre, vagy egy menekülési útvonalként is szolgáló folyosóra nyílik, amennyiben ez a folyosó két egymástól távol lévõ, a hajó bal-, illetve jobboldalára nyíló kijárattal rendelkezik. Azok a vészkijáratok, amelyeknek felülvilágítók és ablakok is részei lehetnek, legalább 0,36 m2 szabad nyílással rendelkezzenek, és rövidebb oldalhosszuk legalább 0,5 m legyen és vészhelyzet esetén 2001/42. szám gyors kiürítést tegyenek lehetõvé. A menekülõ utak szigetelése és burkolatai nehezen gyulladó anyagokból készüljenek és a menekülõ utak használatát megfelelõ eszközökkel, mint létrák és fali hágcsók, kell mindenkor biztosítani. 5. A lakótereket a túlzott zajjal és rezgésekkel szemben védeni kell. A megengedhetõ legnagyobb hangnyomás szintek az alábbiak: (a) társalgókban: 70 dB(A); (b) hálóhelyiségekben: 60 dB(A). Ez nem vonatkozik azokra a hajókra , amelyek kizárólag A üzemmódban közlekednek. Az üzemmódra vonatkozó korlátozást a hajóbizonyítványba be kell jegyezni. 6. A lakóterekben az állómagasság nem lehet kevesebb 2,00 m-nél. 7. A hajóknak általában legalább egy, a hálótértõl elkülönített társalgóval kell rendelkezniük. 8. A társalgókban a szabad padlófelület nem lehet kevesebb, mint 2 m2 személyenként, de összesen legalább 8 m2 legyen a bútorok levonása után, de a mozgatható bútorok (asztalok és székek stb.) kivételével. 9. A lakó és a hálóhelyiségek térfogata nem lehet kisebb 7 m3. 10. A társalgókban a minimális légtérfogat személyenként 3,5 m3 legyen. Hálóterekben az elsõ személy számára legalább 5 m3 légtérfogatot, és minden további személy számára legalább 3 m3 légtérfogatot kell biztosítani (a bútorzat térfogatát le kell vonni). Hálókabinok legfeljebb két személy részére tervezhetõk. Az ágyakat a padló szint felett legalább 0,3 m magasságban kell elhelyezni. Amennyiben az ágyakat egymás fölé helyezik, a felsõ ágyat megközelítõleg az alsó ágy alja és a fedélzeti gerendák alsó éle közötti távolság felében kell elhelyezni, a felsõ ágyat alulról porvédõ huzattal kell bevonni. Mindegyik ágy felett legalább 0,6 m magas szabad magasságot kell biztosítani. Az ágyakat nem szabad egymás mellett úgy elhelyezni, hogy az ágy csak a másik ágyon átmászva legyen elérhetõ. 11. Az ajtónyílások tejes magassága a küszöbbel együtt legalább 1,9 m magas és a nyílás szabad szélessége legalább 0,6 m legyen. Az elõírt magasság tolótetõvel vagy billenõ fedéllel is megvalósítható. Az ajtóknak mindkét oldalról és kifelé nyithatónak kell lenniük. Az ajtóküszöb legfeljebb 0,40 m lehet, ha más biztonsági rendelkezés ezt nem szabályozza. Az ajtókat olyan zárszerkezettel kell felszerelni, amelyek mindkét oldalról mûködtethetõk. Az ajtók véletlenszerû kinyílását, vagy becsukódását meg kell gátolni. 12. A lépcsõk beépítettek kell legyenek. Biztonságos közlekedést kell biztosítaniuk és ez akkor tekinthetõ teljesítettnek, ha (a) szélességük legalább 0,60 m, (b) a lépcsõfokok mélysége legalább 0,15 m, (c) a lépcsõfokok csúszásmentesek, és (a) a háromnál több fokú lépcsõk legalább egy kapaszkodóval, vagy korláttal vannak ellátva. 13. A lakóhelyiségekben és az odavezetõ folyosókon nem fektethetõk veszélyes gázokat és veszélyes folyadékokat szállító csõvezetékek, különösképpen olyanok nem, amelyek nagy nyomás alatt állnak és így kilyukadásuk személyeket veszélyeztethetne. 2001/42. szám Ez nem vonatkozik a gõz- és hidraulikus rendszerek fém védõcsõben elhelyezett csöveire, valamint a folyékony gázzal üzemelõ háztartási célú berendezések csõvezetékeire. 12.03. cikk Egészségügyi (szaniter) berendezések 1. A lakóterekkel rendelkezõ hajókat legalább az alábbi egészségügyi berendezésekkel kell ellátni: (a) lakótéri egységenként, vagy a személyzet minden hat tagjára egy vízöblítéses WC-vel. Ennek friss levegõvel való elláthatóságát biztosítani kell; (b) egy az ivóvíz rendszerre kötött, hideg- és melegvíz csatlakozással és lefolyóval ellátott mosdókagylóval, minden lakótéri egységben, vagy a személyzet minden négy tagja részére. A mosdó megfelelõ nagyságú legyen és repedezésre, nem hajlamos, vagy nem korrodáló anyagból készüljön; (c) egy az ivóvíz rendszerre kötött hideg és melegvíz csatlakozással ellátott zuhanyozóval vagy fürdõkáddal, minden lakótéri egységben, vagy a személyzet minden hat tagjára. 2. Az egészségügyi berendezéseknek a lakóhelyiségek közvetlen közelében kell lenniük. A padlók falak találkozási helyei vízmentesek legyenek, tartós, víznek ellenálló anyagból készüljenek, A WC-k nem rendelkezhetnek közvetlen bejárattal a konyhákba, az étkezõkbe, vagy a lakókonyhákba, szabadba szellõzzenek, öblítõ rendszerrel rendelkezzenek, az ülõkéknek könnyen tisztíthatóknak kell lenniük. 3. A WC-k alapterülete legalább 1,00 m2 kell legyen, szélessége 0,75 m-nél, hossza 1,1 m-nél kisebb nem lehet. A kabinokban lévõ WC-k, maximum két fõre, kisebbek is lehetnek. Ha a WC-ben mosakodási és/vagy zuhanyozási lehetõség is van, akkor az alapterületet legalább a mosdókagyló és/vagy a zuhanyozó tálca (vagy esetleg a kád) felületével meg kell növelni. 12.04. cikk Konyhák 1. A konyhák társalgóval kombinálva is kialakíthatók. 2. A konyháknak az alábbi felszerelésekkel kell rendelkezniük: (a) tûzhely; (b) mosogató lefolyóval; (c) ivóvízcsap; (d) hûtõszekrény; a szükséges szekrények, polcok, hûtõ és tároló terek (a tároló tér jól szellõzött higiénikus, a hûtõtér belülrõl nyithatók kell legyen). 3. A lakókonyhákban étkezõ nagysága elegendõ legyen annyi fõ számára, ahányan azt a személyzet részérõl rendszeresen egy idõben igénybe veszik. Az ülõhely szélessége legalább 0,60 m legyen. Az étkezõket, és az étkezõ konyhákat megfelelõ számú asztallal, és támlás székkel kell felszerelni. 2001/42. szám 12.05. cikk Ivóvíz 1. A lakótérrel rendelkezõ hajóknak egy, vagy több ivóvíz tartállyal, vagy ivóvíz elõállítására szolgáló berendezéssel kell rendelkezniük. Az ivóvíz tartályok töltõnyílásait és az ivóvíz tömlõket olyan használati utasítással kell ellátni, amely szerint azok kizárólag ivóvízhez használhatók. Az ivóvíz töltõnyílásokat a fedélzet szintje felett kell elhelyezni, és jelöléssel kell ellátni, ami figyelmeztetésül szolgál a felhasználónak, hogy oda más folyadékot ne töltsön. 2. Az ivóvíz tartályokra vonatkozó követelmények: (a) A víz, szennyezõdésével, ízének, szagának romlásával és túlzott felmelegedésével szemben védve legyenek; (b) befogadóképességük akkora legyen, hogy minden fedélzeten lakó személy, de legalább a személyzet minden tagja részére legalább 150 liter víz jusson; (c) a tartályok belsõ felülete korrózióálló és egészségre ártalmatlan bevonattal rendelkezzen; (d) a tartályok a belsõ tisztítás céljából megfelelõ, zárható tisztító, vagy búvó nyílással rendelkezzenek; (e) szintjelzõvel legyenek felszerelve; (f) rendelkezzenek szellõzõ és légtelenítõ csövekkel, amelyek a szabadba vannak kivezetve, vagy amelyek megfelelõ szûrõkkel vannak ellátva. 3. Az ivóvíz tárolására szolgáló tartályoknak más tartályokkal közös falaik nem lehetnek. Más folyadékok tárolására szolgáló tartályokon ivóvíz vezeték nem vezethetõ keresztül. Az ivóvíz rendszer és más csõrendszerek között összeköttetés nem megengedett. Gázok vagy az ivóvíztõl eltérõ más folyadékok szállítására szolgáló csõvezetékek ivóvíz tartályokon nem vezethetõk keresztül. Az ivóvíz rendszer csövei legyenek tartósak, sima bevonatúak, és rendelkezzenek csatlakozókkal a partfalon lévõ tûzcsapokhoz. 4. Az ivóvíz nyomás alatt való tárolására szolgáló tankok csak természetes összetételû tisztított sûrített levegõvel üzemeltethetõk. Ha a sûrített levegõt kompresszorral állítják elõ, vagy nyomás alatti palackokból nyerik, akkor közvetlenül a hidrofor tartály elõtt levegõszûrõt és olajleválasztót kell beépíteni, kivéve azt az esetet, ha a vizet és a sûrített levegõt membrán választja el egymástól. 12.06. cikk Fûtés és szellõzés 1. A lakóhelyiségeket rendeltetésének megfelelõen fûthetõnek kell lennie. A fûtést olyan idõjárási viszonyokra kell méretezni, amelynek a hajó ki van téve. 2. A lakóteret megfelelõen szellõztetni kell, akkor is ha a bejárati nyílás be van zárva. A szellõzésnek valamennyi idõjárási körülmény mellett kielégítõ légcserét kell biztosítani. 3. A lakótereket úgy kell elhelyezni és berendezni, hogy a szennyezett levegõ beszivárgása ellen olyan hajóterekbõl, mint a gép-, vagy raktárterek lehetõleg védve legyen. Mesterséges szellõzés esetén a szívó nyílásokat úgy kell elrendezni, hogy a 2001/42. szám fenti követelmény teljesüljön. A konyhából, vagy az egészségügyi helyiségekbõl az áporodott levegõt a legrövidebb úton kell kivezetni. 12.07. cikk Egyéb lakótéri berendezések 1. A személyzet minden, a hajón lakó tagjának saját ággyal, és saját zárható ruhásszekrénnyel kell rendelkeznie. A szekrények belsõ magassága legalább 1,7 m és hasznos alapterülete 0,25 m² legyen. Az ágy belsõ mérete feleljen meg az emberi test biometrikus adatainak, de legalább 2,00×0,90 m legyen. Az ágyakat, beleértve az ágyak kereteit is, kemény sima anyagból kell készíteni. 2. A munkaruhák tárolására és szárítására a hálótereken kívül, jól szellõztetett helyen kell lehetõséget biztosítani. 3. Valamennyi helyiséget megfelelõ elektromos világítással kell ellátni. Gáz vagy folyékony halmazállapotú tüzelõanyaggal üzemeltetett egyéb lámpák használata csak a nappali helyiségekben megengedett. A folyékony tüzelõanyaggal mûködõ világítási eszközöket fémbõl kell készíteni és csak 55 ºC feletti lobbanásponttal rendelkezõ tüzelõanyag vagy a kereskedelmi forgalomban kapható petróleummal szabad üzemeltetni. Rögzített kivitelû legyen, hogy ne képezzen tûzveszélyt. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes